**Tisztelt Kerületi Szülők!**

Budapest Főváros XIII. Kerületi Önkormányzat ebben az évben a beiskolázási utalvány benyújtását a **Budapest13 Smart City** mobil applikáción keresztül is lehetővé teszi.

A gyermekenként 2x 5.000,- FT értékű utalvány igénylésére kizárólag a XIII. kerületi lakóhellyel rendelkező és életvitelszerűen itt élő szülő jogosult. A támogatást egy családból egy szülő igényelheti. Az igénylés időtartama: 2024.06.15.-2024.09.15.

**A támogatásra való regisztráció a Budapest13 Smart City applikáción keresztül vagy**  a www.budapest13.hu honlapról letölthető

(<https://www.budapest13.hu/beiskolazasitamogatas/>) adatlap megküldésével történhet.

A partnerkártya tulajdonosoknak a támogatási igény applikáción keresztül történő benyújtása az utalvány igénylését, felhasználását és elszámolását egyszerűsíti le, ezért ha Ön még nem rendelkezik partnerkártyával, javasoljuk, hogy igényelje azt is az applikáción keresztül.

A benyújtás határideje: 2024. június 15. - 2024. szeptember 15.

Az utalvány beváltásának határideje: 2024. szeptember 30., napja, a beváltás helyszíne a honlapon megtalálható kijelölt boltokban.

Amennyiben Ön már rendelkezik elektronikus partnerkártyával (a továbbiakban: epartnerkártya), új igénylésre természetesen nincs szüksége.

Az epartnerkártya/utalvány applikáción keresztül történő igényléséhez egy okostelefonra vagy tabletre van szüksége.

Az applikációba történő bejelentkezést követően a Tárca menüpontban a Kártyák almenüt kell kiválasztani és ott a Partner Kártyára kattintani.

Ha nincs még epartnerkártyája, akkor válassza a „Partnerkártya igénylés” lehetőséget. A „Kártyaigénylés” gomb megnyomását követően két lehetőség közül kell választania. Amennyiben már rendelkezik plasztik kártyájával, akkor a „Rendelkezem partnerkártyával”, ha még nem rendelkezik Partnerkártyával, akkor a „XIII. kerületi lakos vagyok” lehetőséget válassza ki. Választásától függően kell a továbbiakban a kért adatokat megadnia.

**A beérkező epartnerkártya igényét a beérkezés sorrendjében bíráljuk el, kérjük, hogy várja meg az applikáción keresztüli válaszunkat és csak ezt követően igényelje a beiskolázási utalványt!**

Ha már van epartnerkártyája, az utalvány igényléséhez a Tárca menüpontban a Kuponok almenüt kell kiválasztani és ott a megfelelő utalvány képére kattintani.

A beiskolázási utalványok felirata és képe egyértelműen jelöli azon gyermekek számát, akikre beiskolázási támogatást lehet kérni. (1 gyermekes iskolakezdési támogatás, 2 gyermekes iskolakezdési támogatás, 3 gyermekes iskolakezdési támogatás, 4 gyermekes iskolakezdési támogatás, 5 gyermekes iskolakezdési támogatás). **Kérem, minden esetben az Önre vonatkozó gyermekek számát ábrázoló igénylés gombot használja!**

*Az igénylés során a megadott email címre megküldött* vagy az önkormányzati honlapról letölthető és a valóságnak megfelelő adatokkal kitöltött adatlap feltöltésével kezdheti meg az utalvány igénylését. El kell fogadnia a felhasználási feltételeket, majd az „utalványigénylés” gombra kell kattintani.

A beérkező kérelmeket elbíráljuk és az elbírálás eredményéről e-mailben is küldünk tájékoztatást.

Amennyiben jogosult az utalványra, gyermekenként 2 x 5.000,- Ft értékű részutalvány képe jelenik meg a „Partnerkártya és jegyek” menüpont alatt. Az utalvány érkezéséről üzenetet is küld az applikáció. A részutalvány képre kattintva megjelenik a kupon QR kódja, amelyet a megjelölt kerületi kiskereskedőknél felmutatva a vásárlás során érvényesíti a kedvezményét.

Jogosultság esetében a regisztráció során megadott e-mail címre is megérkeznek az utalványok, amelyeket onnan felmutatva vagy kinyomtatva is érvényesítheti a kijelölt üzletekben.

**Felhívom figyelmüket, hogy a kiadott utalványok csak egyszer használhatóak fel, ezért kérjük, azt kezeljék bizalmasan.**

Budapest Főváros XIII. Kerület Önkormányzat